9. Anlægsbevilling til udskiftning af tag på [adresse] (Åben)
Tidl. politisk behandling
Forventet sagsgang
TM-U, BS-U, ØK, BY
Lovgrundlag
SAGENS INDHOLD
Byrådet skal i denne sag tage stilling til en anlægsbevilling på 9,4 mio. kr. til udskiftning af tag på Hadsten 
Skole finansieret af rådighedsbeløb i budget 2021 og 2022. 
Den samlede anlægsudgift til tag- og rørudskiftning udgør 18 mio. kr. Byrådet besluttede april 2020 at 
fremrykke et rådighedsbeløb på 8,6 mio. kr. til rørudskiftning og opstart af udskiftning af taget fra 2021 til 
2020. Herudover er der i budget 2021-24 afsat 5,0 mio. kr. i 2021 og 4,4 mio. kr. i 2022.
Anlægsprojektet er således 2. og sidste etape af tagudskiftningen på [adresse]. 
Projektet omfatter udskiftning af samtlige tage på skolen og tilhørende følgearbejder som nye gavle samt 
udskiftning af sternbrædder og tagrender på de af skolens fløje, hvor sternbrædder og tagrender ikke 
allerede er udskiftet. 
I samarbejde med ekstern rådgiver RUBOW Arkitekter planlægges projektet udbudt i offentlig licitation i 
foråret 2021. Arbejdet forventes igangsat maj 2021 med afslutning i efteråret 2021.  
VURDERING
Taget på [adresse] fremstår nedslidt, og der opstår ofte utætheder. Det vurderes, at taget er ved at 
have opnået sin levetid, og for at undgå fordyrende følgeskader af de utætte tage, er det nødvendigt, at 
taget udskiftes nu. Tagudskiftningen er påbegyndt i 2020, og det er også vurderingen, at projektet kan 
færdiggøres i én etape i 2021. 
Med udskiftning af tag og gavle undgås det, at der sker større følgeskader i forbindelse med utætheder, da 
sådanne utætheder kan give fugt under tagfladen, der kan risikere at sprede sig og påvirke indeklimaet og 
sundheden negativt.  
ØKONOMI
Der søges om en anlægsbevilling i 2021 på 9,4 mio. kr. til færdiggørelse af projektet for tag- og 
rørudskiftning finansieret af rådighedsbeløb i budget 2021-24 (A-219). Samtidig søges om fremrykning af 
det afsatte rådighedsbeløb på 4,4 mio. kr. fra budget 2022 til 2021, med en tilsvarende reduktion af den 
samlede anlægsramme for 2022, finansieret af kassen. I alt er der afsat rådighedsbeløb på 9,4 mio. kr. 
Projektets samlede anlægsudgifter fordeler sig som vist i tabellen:
Aktivitet
Beløb
Håndværkerudgifter inkl. uforudsete udgifter
 8.755.000 kr.
Rådgiverhonorar
 357.000 kr.
Internt rådgiverbidrag
188.000 kr.
Byråd
23-02-2021 19:00
Sagsnr. MOD-2020-00240
DokID: 
Sagsbehandler: Justina Lund 
Olga Bech (tinj)
Lea Lund til tekniske undersøgelser, myndighedsbehandling 
mv.
 100.000 kr.
Anlægsudgifter i alt
9.400.000 kr.
Anlægsprojektet har ingen afledte driftsudgifter.
INDDRAGELSE
Ejendomscentret tilrettelægger arbejdet i samarbejde med RUBOW Arkitekter og ledelsesrepræsentanter 
fra hhv. [adresse] og Børnehuset Solvej Frandsen, der har en afdeling på [adresse].   
INDSTILLING
Den konstituerede direktør for Teknik og Miljø indstiller til Byrådet:
1.
At der afsættes et rådighedsbeløb i 2021 på 4,4 mio. kr. finansieret af kassen.
2.
At anlægsrammen i det tekniske budget for 2022 reduceres tilsvarende med 4,4 mio. kr.
3.
At der gives en anlægsbevilling på 9,4 mio. kr. til udskiftning af tag på [adresse] finansieret af 
det afsatte rådighedsbeløb i 2021. 
BESLUTNING
Børne- og Skoleudvalget, 3. februar 2021:
Fraværende: Ingen
Indstilles godkendt.
Teknik- og Miljøudvalget, 4. februar 2021:
Fraværende: Ingen
Indstilles godkendt.
Økonomiudvalget, 9. februar 2021:
Fraværende: Ingen
Indstilles godkendt.
Byrådet, 23. februar 2021:
Fraværende: Ingen
Godkendt.
Bilag
